Diari Casteller | Els Marrecs de Salt ja tenen nova cap de colla
Els Marrecs de Salt ja tenen nova cap de colla
Núria Rigau, 'Iruna', assumeix les regnes tècniques dels del Gironès
Rigau i Morató, en una imatge d'aquest divendres. | Marrecs de Salt.
Els Marrecs de Salt ja han escollit el relleu per a Aram Martí, que n'havia estat el cap de colla durant les darreres dues temporades. Núria Rigau, Iruna, va ser triada aquest divendres per comandar el timó dels saltencs. L'excap de colla dels Xoriguers de la Universitat de Girona va accedir al càrrec amb 96 vots a favor, onze en contra, dos en blanc i un de nul.
Els seus reptes passen per la consolidació del 2 de 8 amb folre i el 5 de 8 i poder-los afegir al repertori de les sortides, i treballar pel 3 de 9 amb folre i també pel pilar. A l'àmbit directiu, Sebastià Morató continuarà com a president dels Marrecs per a dues temporades més. La seva continuïtat va ser aprovada per 103 vots a favor, tres en contra i cinc en blanc.
#MARRECS DE SALT #CASTELLERS